**ELŐTERJESZTÉS**

**Szombathely Megyei Jogú Város Közgyűlésének**

**2023. február havi, Söpte Község Önkormányzatával együttes,**

**rendkívüli ülésére**

**Javaslat**

**területrész átadására, átvételére vonatkozó eljárás megindítására**

Szombathely Megyei Jogú Város és Söpte Község 2020. november 19-én előzetes megállapodást (a továbbiakban: Megállapodás) kötött egymással az alábbi lényeges feltételekkel:

* a Szombathely kizárólagos tulajdonában lévő, de Söpte közigazgatási területéhez tartozó söptei 0104/1 és a 0104/2 hrsz-ú területeket Söpte közigazgatásilag át kívánja adni, míg Szombathely át kívánja venni;
* felek a fenti területeket 4 részre osztják telekalakítási eljárás során, amelyet követően 1. ütemben, 2021. május 31-ig cca. 120 hektár kerül át Szombathelyhez;
* a területátadáshoz valamennyi költséget minden esetben Szombathely viseli;
* az átadott területek után Szombathelyhez befolyt vételár/bérleti díj, iparűzési adó 11%-a 100 éven keresztül Söptét illeti.

A Megállapodás alapján Söpte Község Önkormányzata és Szombathely Megyei Jogú Város Önkormányzata közigazgatási szerződést kötött a:

- 0104/2 hrsz-ú, 21 ha 199 m2 nagyságú, repülőtér megnevezésű,

- 0104/3 hrsz-ú, 6 ha 8.508 m2 nagyságú, közforgalom elől elzárt magánút megnevezésű,

- 0104/4 hrsz-ú, 90 ha 7.084 m2 nagyságú, telephely megnevezésű és

- 0104/5 hrsz-ú, 1 ha 2.517 m2 nagyságú, telephely megnevezésű

ingatlanokat érintő területrész Szombathely részére történő átadása tekintetében.

Fentiek alapján 2021. február 26. napjával mindösszesen 119 ha 8.308 m2 nagyságú területtel nőtt Szombathely közigazgatási területe.

A Megállapodás 5. pontja szerint Szombathely MJV Önkormányzata kötelezettséget vállalt arra, hogy amennyiben a keretmegállapodás aláírásától számított 100 éven belül az átadott területrészekből ingatlant értékesít vagy az ingatlan tulajdonjogát bármilyen jogcímen átruházza, úgy a nettó vételár 11%-át, az adásvételi szerződés szerint a vevőt terhelő vételár fizetési kötelezettség teljesítésétől számított 30 napon belül átutalással, pénzügyi támogatásként megfizet az Átadó részére. A Megállapodásban foglaltaknak megfelelő célokra eddig értékesített területek vételárából Szombathely Megyei Jogú Város Önkormányzata eddig mindösszesen 115.440.000 Ft-ot fizetett meg Söpte Község Önkormányzata részére. Tájékoztatom a Tisztelt Közgyűlést arról, hogy a Megállapodásban vállalt fizetési kötelezettségek Szombathely Megyei Jogú Város Önkormányzata részéről a további, jelen előterjesztésben részletezett területrészek átadása vonatkozásában is változatlan tartalommal fennállnak.

A mindkét Önkormányzat és az egész térség számára előnyös együttműködést a felek folytatni kívánják, figyelemmel a Megállapodás 4. pontjában írtakra is, ami szerint további „….. a területrész átadására akkor kerül sor, ha az I. ütem értékesítése legalább 75 %-ban megtörtént vagy olyan vételi ajánlat, egyéb fejlesztési lehetőség érkezik az Átvevőhöz, amelyek megvalósítása a II. ütem szerinti területrészt vagy a további ütemek szerinti területrészeket is érintik. A felek kötelezettséget vállalnak arra, hogy ezen ingatlan vonatkozásában a területrész átadása tekintetében egyeztetést folytatnak, és az egyeztetések alapján a területrész átadására vonatkozó végleges megállapodást megkötik, amely tartalmazza az új közigazgatási határvonalat.”. Előzőek mellett a felek a 2020. november 19. napján aláírt Szándéknyilatkozat aláírásával kifejezték abbéli szándékukat is, hogy: „egymással a jövőben szorosan együttműködnek annak érdekében, hogy a két település közötti, jelenleg Söpte külterület 0104/1 hrsz-ú ingatlan közigazgatásilag Söpténél maradó területrészei is - ideértve a területen lefolytatott telekalakítási eljárások során új helyrajzi számon létrejövő ingatlanokat is - Átvevőhöz kerüljenek átcsatolásra, biztosítva a folyamatos fejlődését a térségnek. Felek jelen okirat aláírásával kifejezik abbéli szándékukat, amennyiben a mai napon megkötött keretmegállapodásban rögzített II. ütem szerinti terület 75 %-a értékesítésre, vagy bármilyen jogcímen átadásra, hasznosításra kerülne vagy olyan vételi ajánlat, egyéb fejlesztési lehetőség érkezik Átvevőhöz, amely megvalósítása a további (a keretmegállapodáshoz mellékelt vázlaton III. és IV. ütemmel jelzett) területrészt is érinti, abban az esetben Felek a nevezett ingatlanok további részeinek átadása tárgyában elkezdik az egyeztetéseket, a polgármesterek jelen okirat aláírásával kötelezik magukat arra, hogy e tárgyban összehívják a képviselő-testületeket.”

Fentiek alapján Söpte Község Önkormányzata és Szombathely Megyei Jogú Város Önkormányzata szándéka a fennmaradó, söptei 0104/6-16 hrsz-ú ingatlanok átadása-átvétele vonatkozásában az eljárás megindítása.

Az átadás-átvételi eljárás tárgyát fentiek alapján a söptei:

* 0104/6 hrsz-ú, 1 ha 2.539 m2 nagyságú, kivett közforgalom elől elzárt magánút megnevezésű,
* 0104/7 hrsz-ú, 85 ha 3.128 m2 nagyságú, kivett telephely megnevezésű,
* 0104/8 hrsz-ú, 2 ha 4.802 m2 nagyságú, kivett közforgalom elől elzárt magánút megnevezésű,
* 0104/9 hrsz-ú, 4 ha 909 m2 nagyságú, kivett telephely megnevezésű
* 0104/10 hrsz-ú, 6.631 m2 nagyságú, kivett közforgalom elől elzárt magánút megnevezésű,
* 0104/11 hrsz-ú, 61 ha 8.919 m2 nagyságú, kivett telephely megnevezésű,
* 0104/12 hrsz-ú, 1 ha 6.788 m2 nagyságú, kivett közforgalom elől elzárt magánút megnevezésű,
* 0104/13 hrsz-ú, 3 ha 675 m2 nagyságú, kivett telephely megnevezésű
* 0104/14 hrsz-ú, 58 ha 4.659 m2 nagyságú, kivett telephely megnevezésű,
* 0104/15 hrsz-ú, 6 ha 675 m2 nagyságú, kivett közforgalom elől elzárt magánút megnevezésű,
* 0104/16 hrsz-ú, 2 ha 8.074 m2 nagyságú, kivett telephely megnevezésű

ingatlanok képezik, amelyek együttes nagysága 227 ha 7.799 m2, és amelyeket az előterjesztéshez mellékelt vázrajz szemléltet.

Az Mötv. 101. §-a kimondja, hogy az érintett képviselő-testületek megállapodhatnak egymással határos területrész átadásáról, átvételéről vagy cseréjéről. Az Mötv. 102. § (1) bekezdése értelmében az érintett képviselő-testületek a területrész átadását előkészítő bizottság javaslata alapján, közigazgatási szerződésben állapodhatnak meg az átadandó területrész területéről és határairól, a vagyon megosztásáról. A Bizottság összetételére az Mötv. 102. § (2) bekezdésében írt, a lakott területrész átadására vonatkozó szabályokat javaslom alkalmazni, miszerint az érintett képviselő-testületek együttes ülésen legalább háromtagú, területrész átadását előkészítő bizottságot választanak települési képviselőkből, valamint más választópolgárokból. Az előkészítő bizottság tagjainak több mint felét a lakott területrészen lakó települési képviselők vagy választópolgárok közül kell megválasztani.

Söpte Község Önkormányzatával egyeztetve azt javaslom, hogy a Bizottság 6 főből álljon, akként, hogy a két település egyaránt 3-3 főt delegál a Bizottságba az alábbiak szerint:

* 2-2 fő önkormányzati képviselő,
* 1-1 szombathelyi és söptei választópolgár.

A Bizottság elnöke a Bizottság szombathelyi, városi képviselő tagjai közül kerülne megválasztásra. A Bizottság működési rendjét az előterjesztés 2. számú melléklete tartalmazza.

A Korm.rendelet 11. § (1) bekezdése, valamint a Megállapodás 10. pontja értelmében a Bizottság 30 napon belül javaslatot készít az átadásra kerülő területrész területére, az új közigazgatási határvonalra, a vagyon megosztására, a költségek viselésére. A javaslat a területrész szempontjából bemutatja a területrész átadásának részletes körülményeit, különösen: előnyeit, esetleges hátrányait, feltételeit, költségeit, közigazgatási, intézményi és egyéb lakossági szolgáltatások igénybevételének lehetőségeit, az infrastrukturális fejlettség szintjét és a közműellátottságot, valamint az önkormányzati tulajdonú ingatlanra vonatkozó jogokat és terheket.

Fentiek alapján javaslom, hogy az előterjesztésben szereplő ingatlanok tekintetében a két érintett önkormányzat nyilvánítsa ki a területek átadására, átvételére vonatkozó szándékát, és ezzel egyidejűleg kerüljön felállításra a területrészek átadását előkészítő bizottság az előterjesztés szerinti összetétellel.

A jogalkotásról szóló 2010. évi CXXX. törvény 23. § (2) bekezdése szerint normatív határozatban szabályozhatja a helyi önkormányzat képviselő-testülete a saját és az általa irányított szervek tevékenységét és cselekvési programját, valamint az általa irányított szervek szervezetét és működését.

Kérem a Tisztelt Közgyűlést, hogy az előterjesztést Söpte Község Képviselő-testületével együttes ülésen megtárgyalni, és a határozati javaslatot elfogadni szíveskedjék.

**Szombathely, 2023. február „ ”**

 **/: Dr. Nemény András :/**

**Szombathely Megyei Jogú Város Önkormányzata Közgyűlése**

**....../2023. (II……...) Kgy. sz. határozata**

**területrész átadására, átvételére vonatkozó döntés**

A Közgyűlés Söpte Község Képviselő-testületével együttes ülésen megtárgyalta a „Javaslat területrész átadására, átvételére vonatkozó eljárás megindítására” című előterjesztést, amelynek alapján az alábbi döntéseket hozta:

1. Szombathely Megyei Jogú Város Önkormányzata Söpte Község Önkormányzatával 2020. november 19. napján, területrész átadására kötött előzetes keretmegállapodás 10. pontja, valamint a felek által szintén 2020. november 19. napján aláírt Szándéknyilatkozatban foglaltak alapján – figyelemmel a keretmegállapodás egyéb rendelkezéseire is –kinyilvánítja szándékát arra nézve, hogy Magyarország helyi önkormányzatairól szóló 2011. évi CLXXXIX. törvény 101. §-ában, valamint a területszervezési eljárásról szóló 321/2012. (XI. 16.) Korm. rendeletben foglaltak alapján a söptei

* 0104/6 hrsz-ú, 1 ha 2.539 m2 nagyságú, kivett közforgalom elől elzárt magánút megnevezésű,
* 0104/7 hrsz-ú, 85 ha 3.128 m2 nagyságú, kivett telephely megnevezésű,
* 0104/8 hrsz-ú, 2 ha 4.802 m2 nagyságú, kivett közforgalom elől elzárt magánút megnevezésű,
* 0104/9 hrsz-ú, 4 ha 909 m2 nagyságú, kivett telephely megnevezésű
* 0104/10 hrsz-ú, 6.631 m2 nagyságú, kivett közforgalom elől elzárt magánút megnevezésű,
* 0104/11 hrsz-ú, 61 ha 8.919 m2 nagyságú, kivett telephely megnevezésű,
* 0104/12 hrsz-ú, 1 ha 6.788 m2 nagyságú, kivett közforgalom elől elzárt magánút megnevezésű,
* 0104/13 hrsz-ú, 3 ha 675 m2 nagyságú, kivett telephely megnevezésű
* 0104/14 hrsz-ú, 58 ha 4.659 m2 nagyságú, kivett telephely megnevezésű,
* 0104/15 hrsz-ú, 6 ha 675 m2 nagyságú, kivett közforgalom elől elzárt magánút megnevezésű,
* 0104/16 hrsz-ú, 2 ha 8.074 m2 nagyságú, kivett telephely megnevezésű

ingatlanokat Söpte Község Önkormányzatától átveszi.

1. Szombathely Megyei Jogú Város Önkormányzata az 1. pont szerinti területek átadásának előkészítésére 6 főből álló Területrész Átadását Előkészítő Bizottságot választ az alábbi tagokkal:

Elnök: ………….., városi képviselő

Tagok: ……………., városi képviselő

……………….., szombathelyi választópolgár

…………………, önkormányzati képviselő (Söpte Község Önkormányzata)

…………………, önkormányzati képviselő (Söpte Község Önkormányzata)

………………… söptei választópolgár.

1. Szombathely Megyei Jogú Város Önkormányzata a Területrész Átadását Előkészítő Bizottság működési rendjét az előterjesztés 2. számú melléklete szerinti tartalommal jóváhagyja.
2. A Közgyűlés felkéri a Területrész Átadását Előkészítő Bizottságot, hogy a területszervezési eljárásról szóló 321/2012. (XI. 16.) Korm. rendelet 11.§-a és az 1. pont szerinti Megállapodás 10. pontja alapján, az ott rögzített határidőben készítse elő a területrész átadására, átvételére vonatkozó részletes, teljeskörű javaslatát.

**Felelősök:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

(A végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője)

**Határidő:** 1. 2. és 3. pont vonatkozásában: azonnal

4. pont vonatkozásában: 30 nap